JKW-KABAB-18-TSHA-046-wylie
rdo rje sems dpa' la brten pa'i bla ma mchod pa'i cho ga dang 'brel ba'i khyad par gyi phrin las bde chen snying po zhes bya ba bzhugs so//__//na mo gu ru badz+ra sa twA ya/__stong nyid rdo rjer srid zhi'i chos/__/sdom mdzad bde chen sems dpa' che/__/dpal ldan bla ma la btud nas/__/khyad par phrin las cung zad dbye/__/'di la gsum sdig sgrib zhi ba/__tshe bsod rgyas pa/__mchog gi ye shes skyed pa'o/__/dang po ni/__rdzogs pa chen po rdo rje sems dpa'i snying thig gi rgyud phyi ma las/__slob ma'i lus kyi gnas drug tu/__/rigs drug sa bon drug bkod de/__/rang byung ye shes bum pa'i chus/__/sdig sgrib bag chags sbyang bar bya/__/zhes pa'i dgongs don/__sdig sgrib nad gdon bag chags thams cad zhi bar byed pa ye shes khrus kyi cho ga byed par 'dod pas/__dkyil 'khor gyi mdun du khrus bum bcud ldan kha rgyan mgul chings dung chos gzungs rdor dang bcas pa bsham/__bla ma mchod pa'i phrin las kyi gzhung bsrang*/__bsdu na dbang bskur gyi skabs ltar bum bzlas bya/__cung zad rgyas par spro na/__mdun bskyed kyi bzlas pa grub rjes/__bum pa shU n+ya tAs sbyang*/__stong pa'i ngang las pad zla'i gdan gyi steng*/__/b+h+rU~M yig yongs gyur rin chen bum pa ni/__/mtshan nyid yongs rdzogs bdud rtsis gang ba'i dbus/__/glang pos mtshan pa'i rin chen pad zla'i khrir/__/zhes sogs nas/__badz+ra tuSh+ya hoHzhes pa'i bar bla ma mchod pa'i phrin las ltar bya/__oM AHhU~M/__dngos su 'byor dang yid kyis rnam sprul pa'i/__/kun tu bzang po'i bla med mchod sprin gyis/__/mkha' dbyings rnam dag rgya cher yongs bkod de/__/phyi nang gsang ba'i mchod pa rgya mtshos mchod/__/oM gu ru badz+ra sa twa sa pa ri wA ra ar+g+haM nas shab+da pra tIts+tsha swA hA'i bar dang*/__ma hA pany+tsa a mr-i ta rak+ta ba liM ta khA hi/__mi rtog rdo rje thabs kyi ye shes ni/__/dmigs med shes rab yum gyi ngang du rtogs/__/thugs rje'i bye brag sna tshogs cir yang ston/__/rdo rje sems dpa' che la phyag 'tshal bstod/__/ces mchod cing bstod/__rang gi thugs nas 'od zer gzungs thag la/__/'khril te bum pa'i lha yi thugs rgyud bskul/__/snyoms 'jug byang chub sems kyi bdud rtsi'i rgyun/__/babs pas bum chur dbyer med ro gcig gyur/__/ces brjod cing bsams la rtsa sngags yi ge 'bru drug pa dang*/__yi ge brgya pa ci nus kyi mthar/__a su nr-i trI pre duHsarba pA paM kle sha shAn+tiM ku ru swA hA/__zhes btags pa dang*/__khrus sngags a b+hi She ka'ang cung zad bzlas mthar mchod cing bstod/__yi ge brgya pas nongs pa bshags/__oM AHhU~M/__mchod yon phul bas bum pa'i lha bde stong chen po'i ngo bor zhu ba bum chu dang dbyer med du gyur par bsam/__phyag 'tshal nas tshogs mchod bar grub rjes bsgrub bya mdun du 'khod pa la/__'o/__khyod rang gi tshe 'khor ba thog ma med pa nas bsags pa'i las dang nyon mongs pa dang*/__des bskyed pa'i nad gdon grib dang mi gtsang ba thams cad zhi zhing dag par byed pa rdo rje sems dpa'i khrus kyi cho gas rjes su 'dzin pa la dmigs pa 'di bzhin du mdzod/__rang nyid tha mal du gnas pa'i spyi bor lha'i sa bon a dkar po/__mgrin par lha ma yin gyi sa bon su ser po/__snying gar mi'i sa bon nr-i sngo skya/__lte bar dud 'gro'i sa bon tri ljang gu/__gsang gnas su yi dwags kyi sa bon pre thal skya/__rkang mthil gnyis su dmyal ba'i sa bon duHdud ka'i rnam par gnas pa/__slob dpon rdo rje sems dpar gsal ba'i phyag na bum pa byang chub sems kyi bdud rtsis gang bas khrus bgyis pas ye shes kyi chu rgyun spyi bo nas zhugs/__gnas drug gi rigs drug gi sa bon bag chags dang bcas pa thams cad byang zhing dag__/nad gdon sdig sgrib thams cad zhi zhing*/__ye shes drug gi skal ba rgyud la bzhag pa'i mos pa mdzod/__/'di ni bsam gtan rang bzhin chu/__/nyon mongs nga rgyal sbyong byed pa/__/rang byung 'od gsal ye shes kyis/__/sku lnga yongs rdzogs khrus bgyi'o/__/rtsa sngags dang yi ge brgya pa sbrel ba'i mthar/__sarba su ra ga te pA paM kle sha shAn+tiM ku ru swA hA/__'di ni tshul khrims rang bzhin chu/__/nyon mongs phrag dog sbyong byed pa/__/bya ba grub pa'i ye shes kyis/__/dpal ldan phrin las khrus bgyi'o/__sarba a su ra ga te pA paM kle sha shAn+tiM ku ru swA hA/__/'di ni brtson 'grus rang bzhin chu/__/nyon mongs 'dod chags sbyong byed pa/__/so sor rtog pa'i ye shes kyis/__/dpal ldan gsung gi khrus bgyi'o/__sarba nr-i ga te pA paM kle sha shAn+tiM ku ru swA hA/__'di ni shes rab rang bzhin chu/__/nyon mongs gti mug sbyong byed pa/__/me long lta bu'i ye shes kyis/__/dpal ldan sku yi khrus bgyi'o/__sarba tir+Ya ka ga te pA paM kle sha shAn+tiM ku ru swA hA/__'di ni sbyin pa'i rang bzhin chu/__/nyon mongs ser sna sbyong byed pa/__/mnyam pa nyid kyi ye shes kyis/__/dpal ldan yon tan khrus bgyi'o/__sarba pre ta ka ga te pA paM kle sha shAn+tiM ku ru swA hA/__'di ni bzod pa'i rang bzhin chu/__/nyon mongs zhe sdang sbyong byed pa/__/chos kyi dbyings kyi ye shes kyis/__/dpal ldan thugs kyi khrus bgyi'o/__sarba na ra ka ga te pA paM kle sha shAn+tiM ku ru swA hA/__zhes brjod cing bkru/__byab pa'i slad du/__bkrus pas ma dag pa'i rigs drug tu skye ba'i las dang*/__nyon mongs pa/__nad gdon sdig sgrib bag chags dang bcas pa thams cad dkon mchog gsum gyi bden pa dang*/__sngags kyi 'od zer gyis phyir bsal ba'i mos pa mdzod/__'dod chags zhe sdang gti mug gsum/__/'di dag 'jig rten dug gsum ste/__/bcom ldan sangs rgyas dug mi mnga'/__/sangs rgyas bden pas dug sbyang ngo*/__/sngags mthar/__a su nr-i pre duHsarba pA paM kle sha a pa na ye swA hA/__/'dod chags zhe sdang gti mug gsum/__/'di dag 'jig rten dug gsum ste/__/skyob pa'i dam chos dug mi mnga'/__/dam chos bden pas dug sbyang ngo*/__/sngags brjod/__'dod chags zhe sdang gti mug gsum/__/'di dag 'jig rten dug gsum ste/__/'phags pa'i dge 'dun dug mi mnga'/__/dge 'dun bden pas dug sbyang ngo*/__/sngags brjod/__spro na 'byung bzhi so sos kyang byab cing*/__sa 'di dug gi pha yin te/__/sa 'di dug gi ma yang yin/__/sangs rgyas sbyin ma'i byin rlabs kyis/__/skal ldan khyod la dug med shog__/sngags brjod/__chu 'di dug gi pha yin te/__/chu 'di dug gi ma yang yin/__/mA ma kI yi byin rlabs kyis/__/skal ldan khyod la dug med shog__/sngags brjod/__me 'di dug gi pha yin te/__/me 'di dug gi ma yang yin/__/gos dkar mo yi byin rlabs kyis/__/skal ldan khyod la dug med shog__/sngags brjod/__rlung 'di dug gi pha yin te/__/rlung 'di dug gi ma yang yin/__/dam tshig sgrol ma'i byin rlabs kyis/__/skal ldan khyod la dug med shog__/sngags gong ltar brjod/__bsrung ba'i slad du rdo rje spyi bo la sogs pa'i gnas drug tu bzhag pas rigs drug tu skye ba'i sa bon bag chags dang bcas pa dang*/__des bskyed pa'i las dang*/__nyon mongs pa dang*/__nad gdon sdig sgrib thams cad ye shes kyi mthus bsrung bar byas pa'i mos pa mdzod/__stong nyid ye shes rdo rje la/__/gang gis gzhom par mi nus te/__/las dang nyon mongs bag chags bcas/__/deng nas kun tu srung gyur cig__/ces dang sngags kyi mthar/__a su nr-i tri pre duHsarba pA paM kle sha rak+Sha rak+ShaH__zhes brjod la rdo rje gnas drug tu gram gyi tshul gyis reg__/rgyal bar bya ba'i slad du shis pa brjod pas kyang mnga' gsol ba'i mos pa mdzod/__ces dang*/__bkra shis pa'i tshigs bcad ji ltar rigs pa brjod/__cho ga lhag ma rnams dkyus bzhin/__bla mchod dam ma 'brel na/__khrus bum gyi mdun du mchod pa bsham/__skyabs sems sngon du 'gro bas/__rang skad cig gis dpal rdo rje sems dpa'i skur gyur par bsams la mchod pa brlab/__bum pa gong bzhin bsgrubs nas khrus kyi cho ga la 'jug kyang rung ngo*/__/de ltar bgyis pas gnas skabs nad gdon bar chad thams cad zhi zhing*/__mthar thug rigs drug tu skye ba'i sgrib gnyis bag chags dang bcas pa byang zhing dag ste rnam par grol ba'i ye shes thob par 'gyur ro/__/gnyis pa ni/__rdo rje sems dpa' sgyu 'phrul drwa ba'i rgyud rgyas pa las/__bum pa mchog ni bzang po nyid/__/tshe gzhag gnas ni 'di yin te/__/yang dang yang du dgug bya zhing*/__/mngon sum smin par gyur pa dang*/__/dbyings su yang ni sba bar bya/__/rdo rje'i go cha srung ba yis/__/brtan cing 'khor los dgag par bya/__/zhes rdo rje'i tshe sgrub pa'i rten dang*/__dgug pa dang*/__bstim pa dang*/__sba ba dang*/__bsrung ba'i tshul sogs rgya cher gsungs pa'i snying po 'di yin te/__dkyil 'khor gyi mdun du snying po lnga'i rdzas las grub pa'i tshe 'brang dang*/__g.yas su tshe ril/__g.yon du tshe chang*/__rang gi mdun du tshe 'gugs pa'i mda' dar sogs bsham/__phrin las kyi gzhung bsrangs la mdun bskyed kyi bzlas pa'i mjug tu/__tshe'i 'brang rgyas la dmigs te/__shU n+ya tAs sbyang*/__stong pa'i ngang las 'khor 'das snying po kun/__/dwangs ma 'od phung gcig tu 'khyil ba'i klong*/__/glang pos mtshan pa'i rin chen pad zla'i khrir/__/zhes sogs nas/__badz+ra tuSh+ya hoH__zhes pa'i bar gzhung ltar dang*/__gong bzhin mchod cing bstod/__rdo rje sems dpa' tshe dpag tu med pa'i thugs kar nyi zla'i ga'u kha sbyor gyi dbus su mi 'gyur ba'i srog hU~M yig zla ba chu shel gyi mdangs ltar 'tsher ba las gzhal du med pa'i 'od zer gyi tshogs dang lha mo mgyogs ma'i sprul pa nyi zer gyi rdul ltar spros pas/__rang dang bsgrub bya'i bla tshe chad nyams yar ba dang*/__'byung ba bzhi'i bcud/__'khor 'das kyi dwangs ma thams cad 'chi med bdud rtsi'i rnam par spyan drangs/__bdag gi spyi bo nas zhugs/__snying gar nyi zla'i ga'u'i nang du b+h+rU~M smug po'i khog pa nr-i yig a dkar pos mtshan pa la sib sib thim pas rdo rje'i srog la dbang thob/__'chi med sgrub pa'i dam tshig gi rdzas la thim pas rdo rje tshe'i bcud len du gyur par bsams la/__rtsa sngags kyi mthar/__badz+ra A yu She hU~M a/__zhes btags pa rtse gcig tu bzla/__spro na tshe 'gugs skul ba ni/__oM/__mgon po sangs rgyas kun gyi bdag__/rdo rje sems dpa' tshe dpag med/__/bde chen snyems mar mnyam sbyor ba/__/sgyu 'phrul drwa ba'i dkyil 'khor gtso/__/thugs dam bskul lo thugs rje skyed/__/ye shes chen po'i rol pa las/__/lha mo mgyogs ma'i pho nya spros/__/bla tshe chad nyams yar ba khug__/'byung bzhi'i bcud kyi dwangs ma sdus/__/khams gsum skye 'gro ba'i tshe dpal dngos/__/dus gsum rgyal ba'i ye shes dbyig__/rnal 'byor lus ngag yid la stims/__/nad med bde ba'i rtogs pa spor/__/rgas med lang tsho'i gzi mdangs skyed/__/'chi med tshe yi rig 'dzin stsol/__/rdo rje'i tshe mchog 'grub mdzad gsol/__/ces brjod/__gang ltar yang mthar/__tshe'i dwangs bcud thams cad snying ga'i tshe rten la 'dus/__nyi zla'i ga'u srub med pa sngags kyi phreng bas lu gu rgyud du bcings pas cis kyang mi chod mi shigs par gyur par bsams la/__a/__rig stong zung 'jug rdo rje sems/__/'od gsal gnyug ma'i thig le ru/__/'chi med rtag pa'i tshe sbas pas/__/'pho 'gyur mtshan ma dbyings su yal/__/a a a zhes brjod cing don gyi dgongs pa bskyang*/__slar yang lus kyi gnas rnams su rdo rje'i phyag rgyas go khrab kyi tshul du g.yogs shing bsrungs bar bsams la/__oM badz+ra kA wA tsi badz+ra rak+Sha hU~M/__oM sarba ta thA ga ta badz+ra a b+hi tiSh+Tha badz+ra ya swA hA/__zhes brtan par bya/__phyag 'tshal tshogs bsag gi rim pa nas bzung dkyus ltar bya'o/__/sgrub pa sogs kyi skabs tshe'i dngos grub blang ba dang rjes su 'brel bar dbang len par spro na/__tshogs kyi mchod pa'i rjes/__khrus bya/__maN+Dal phul/__rdo rje sems dpa' bde ba che/__/sgyu 'phrul gtso bo dgongs su gsol/__/rdo rje'i tshe dang ye shes kyi/__/dbang dang dngos grub bdag la stsol/__/lan gsum/__tshe 'gugs bskul/__tshe 'brang spyi bor blangs la/__oM/__dpal ldan rigs rnams kun gyi bdag__/rdo rje mi phyed gsum gyi sku/__/deng 'dir sangs rgyas thams cad kyi/__/mi 'gyur rtag pa'i dbang bskur ro/__/sngags mthar/__kA ya a b+hi Shiny+tsa oM/__bdud rtsi mgrin par bzhag la/__AH__dpal ldan rigs rnams kun gyi bdag__/rdo rje mi phyed gsum gyi gsung*/__/deng 'dir sangs rgyas thams cad kyi/__/'gag med dbyangs kyi dbang bskur ro/__/sngags mthar/__wA ka a b+hi Shiny+tsa AH__ril bu snying gar bzhag la/__hU~M/__dpal ldan rigs rnams kun gyi bdag__/rdo rje mi phyed gsum gyi thugs/__/der 'dir sangs rgyas thams cad kyi/__/'khrul med ye shes dbang bskur ro/__/sngags mthar/__tsit+ta a b+hi Shiny+tsa hU~M/__rjes su bstim zhing rgyas gdab/__shis pa brjod/__slob ma rjes su 'dzin na'ang gsol 'debs kyi rjes yan lag bdun gy-is rgyud sbyang*/__ye shes dbab cing bstim/__tshe 'gugs bskul/__tshe 'brang dang dbang sogs gong ltar bskur ro/__/des ni rdo rje sems dpa'i tshe dang lang tsho la mnga' brnyes shing*/__mthar thug 'chi med grub pa'i ye shes mngon du byed par 'gyur ro/__/gsum pa ni/__rgyud las/__bdud rtsi mchog ni mnyam pa'i dbyings/__/bdud rtsi'i don ni skye shi med/__/bdud rtsi'i gnas ni byang chub sems/__/bdud rtsi'i las ni rnam rtog sbyong*/__/bdag dpal tshogs shing 'gro don mdzad/__/sman gyi byin rlabs bsam mi khyab/__/ces nges pa dang drang ba'i don gyis gtan la dbab cing lag tu len pa'i tshul rgya cher gsungs pa las/__'dir shin tu mdor bsdus pa'i tshul la gnyis/__khrol bu dang*/__phyi ma sgrub pa'o/__/dang po ni/__dkyil 'khor gyi dbus su b+han+d+ha mtshan ldan gyi snod bzang por/__dri chen glang sha dzA ti shar/__/sha chen rtag sha ka ko lho/__/pad+ma rma bya li shi nub/__/dri chu khyung sha gur gum byang*/_/byang sems seng sha bzang drug dbus/__/zhes pa'i sha dang bdud rtsi dngos sam phabs gta' so so'i skyobs dang bcas pa dang*/__'bras bu gsum/__kha che/__nA gi__/gla rtsi/__tsan+dan dkar po sogs dri ro dang kha dog bzang po gtso bor gyur pa'i sman sna rnams bzhag__/gzungs thag btags/__mchod gtor sogs 'dra/__phrin las kyi gzhung dkyus ltar bsrangs la/__zhabs gnyis sems skyil pad zla'i gdan la bzhugs/__/zhes pa'i mtshams/__mdun du rlung me thod sgyed la gnas pa'i/__/rang byung bde chen b+han+d+ha'i gzhal med khang*/__/yangs shing rgya che mtshan nyid phun tshogs nang*/__/go ku da ha na las sha lnga dang*/__/bi mu mar shu las bdud rtsi lnga/__/hU~M oM swA ma~M a~M dang hA yig dang*/__/mU~M lA~M mA~M pA~M tA~M gyis mtshan pa las/__/'od 'phros rlung g.yos me sbar rdzas rnams zhu/__/byang chub sems kyi bdud rtsir 'khyil ba'i dbus/__/glang pos mtshan pa'i rin chen pad zla'i khrir/__/brtan g.yo'i dwangs ma mi shigs thig le'i gzugs/__/rigs kun khyab bdag dpal ldan bla ma dang*/__/dbyer med gsang chen rigs gcig bde ba che/__/dang po'i mgon po rdo rje mi bskyod pa/__/sku mdog dkar gsal sogs nas/__/badz+ra tuSh+ya hoHzhes pa'i bar gzhung ltar dang*/__mchod bstod rgyas bsdus gang rigs bya/__sman srung spyan 'dren pa ni/__dar snas g.yab cing spos dkar gyi dud pas bdugs la/__hU~M/__rtsi dang sman gyi bdag po dang*/__/rtags ldan rig 'dzin bran mo dag__/rol mo'i cha byad mang pos 'bod/__/'dir gshegs bcud len dngos grub stsol/__/zhes rol mo'i sgra dang bcas spyan drangs pas sman gyi pho brang gi nam mkhar sprin gtibs pa ltar bzhugs pa la rtog pa bsal ba'i phyir bdud rtsi 'thor zhing*/__oM AHhU~M/__hU~M/__tshangs dang drang srong gtsang ma za/__/lha klu bram ze gtsang ma za/__/de dag grol bar ngas ma bshad/__/bdud rtsi dag pa ye shes lnga/__/rigs lnga sku lnga lhun grub yin/__/gnyis med rtogs pa'i thabs mkhas kyis/__/gtsang rme med par kun spyod na/__/de dag grol bar ngas bshad do/__/zhes brjod pas rtog pa dag nas dngos grub stsol ba la dgyes par bsam/__gzungs thag nas bzung la/__bdag gi thugs nas rdo rje'i sngags kyi 'od/__/gzungs thag la 'khril mdun bskyed thugs rgyud bskul/__/'od 'phros srid zhi'i dngas bcud zhal du bkug__/sbyor mtshams nas babs dam tshig rdzas la thim/__/zhes brjod cing bsams la rtsa sngags cung zad dang*/__oM sarba pany+tsa a mr-i ta ra sa yA na ta na dza ya gu h+ya sid+d+hi hU~M hrIHThA:__zhes bzla/__spro na yan lag bdun pa'ang bya/__gang ltar yang tshogs kyi 'khor los mchod/__drag sngags bzla zhing thun brabs pas blta nyan gyi nyul le tshar bcad/__byin 'bebs rgyas pa'am/__oM hU~M a la la hoH__b+ha ga wAn sa ma ya hoH__sa ma ya s+t+waM:__hU~M/__'phags mchog thugs rje'i dus la bab/__/khyad par bstan pa'i dus la bab/__/mthu rtsal dbyung ba'i dus la bab/__/byin gyis brlab pa'i dus la bab/__/dbang mchog bskur ba'i dus la bab/__/dngos grub stsol ba'i dus la bab/__/mthu chen bdud 'dul bcom ldan 'das/__/byin chen byin phob bcom ldan 'das/__/dbang chen dbang bskur bcom ldan 'das/__/dngos grub mchog stsol bcom ldan 'das/__/bdag cag las 'bras mchis par mdzod/__/ces dang rtsa sngags bzla zhing spos rol dang bcas pas byin dbab/__hU~M hU~M hU~M hU~M gis byin bsdus pas/__nam mkha' gang ba'i lha tshogs thams cad sgrub pa'i rdzas la thim pas sku gsung thugs mi zad pa rgyan gyi 'khor los byin gyis brlabs par gyur par bsam/__rjes chog gzhung ltar la/__nyer bsdu'i mal du brtan bzhugs bya/__de ltar thun bzhi'am drug tu zhag grangs ci rigs su bsgrubs pa'i mthar/__thun tha ma la rjes chog gi bshags pa'i rjes/__mdun gyi lha yab yum byang chub sems kyi bdud rtsir zhu ba dam tshig gi rdzas dang ro gcig tu gyur par bsam mo/__/gnyis pa ni/__yum du btags pa'i las kyi rdo rjes sman snod blangs te slob dpon la phul/__shar du rdo rje'i gtun du 'thag cing sngags kyi mthar oM oM oM zhes brjod pas sbyang*/__lhor btsag cing sngags mthar AHAHAHzhes btags pas spel/__nub tu chang sna/__chu sna/__'o ma/__rin po che'i chus sbol zhing*/__sngags mthar hU~M hU~M hU~M zhes brjod pas bsgyur/__byang du dam rdzas snga ma'i rgyun dang phabs kyis bran cing 'bres par dkrugs la sngags mthar hoHhoHhoHzhes pas dbyer med du bya/__de nas dril bus gzhal zhing snod du blugs/__cod pan dang rdo rje dril gyis brgyan cing dkyil 'khor dbus su lding khri'i khar bzhag__/'og tu drod 'bebs kyi mar me sbar/__gzungs thag btags/__'byor na gdugs 'phan rgyal mtshan tshar du dngar bas brgyan/__sgrub tshul gong du smos pa ji lta ba las bzlas pa'i skabs su/__bdag mdun thugs kar zla steng hU~M yig mthar/__/sngags kyi phreng bas bskor las 'od zer 'phros/__/rlung g.yos me sbar thod pa'i rdzas rnams zhu/__/zer rlangs rdor sems zhi khro'i lha tshogs la/__/phog pas snyoms 'jug bde ba'i 'od dang sgras/__/'khor 'das dwangs bcud kun bsdus zhal du zhugs/__/sku yi dbyibs brgyud bde stong sbyor mtshams nas/__/ye shes bdud rtsi mu tig dkar po'i mdog__/char ltar babs nas sgrub pa'i rdzas la thim/__/mi 'gyur 'chi med rtag pa'i rdo rje sems/__/mthong thos dran reg myong grol rdzas kyi tshul/__/bde chen thig le gcig tu 'khyil bar gyur/__/ces brjod cing bsams la gzungs thag bzung ste/__oM AHhU~M badz+ra a mr-i ta hU~M hrIHTha:__zhes chig sgril du bzla/__thun bsdu ba na dbyangs gsal rten snying dang mchod bstod bya/__yan lag bdun pa/__skong ba/__tshogs mchod sogs rgyas par bya zhing*/__rjes mchog gi nongs pa bshags pa'i rjes su/__hU~M hU~M hU~M zhes brjod pas/__mdun gyi bcom ldan 'das dpal rdo rje sems dpa' yab yum lus dkyil gyi lha dang bcas pa snyoms par zhugs pa'i bde ba chen pos 'od du zhu nas dwangs ma mi shigs pa'i thig le dam tshig gi bdud rtsi dang dbyer med du 'khyil bar gyur par bsams la rten 'brel snying po brjod cing me tog 'thor/__bsngo smon bkra shis gzhung ltar dang*/__skabs ji ltar rigs par nyul le 'dul ba dang*/__byin dbab pa sogs 'dra'o/__/de las 'phros pa'i dmigs rim bye brag pa mang du yod kyang spros pa nyer bsdu'i skabs su 'di tsam gyis chog par rgyud dang man ngag gi gzhung las gsal bas/__ji skad bshad pa bzhin thun bzhi'am drug tu 'bad pas 'od dang*/__sgra dang*/__dri sogs dngos grub kyi mtshan rtags mthong ba'am/__bdun phrag sogs dus kyi nges pa rdzogs nas nangs par snga bar dngos grub len pa'i tshul ni/__gong ltar phrin las kyi gzhung bsrang*/__rjes chog gi mchod bstod nongs bshags kyi rjes/__oM AHhU~M/__bdag gzhan bla med bsnyen sgrub 'di dag gis/__/sdig sgrib nyams chag ma lus kun byang nas/__/tshe 'di nyid la rig 'dzin mchog 'grub cing*/__/byin rlabs rtsal dbang gzi byin nus mthur ldan/__/sku gsung thugs kyi dngos grub stsal du gsol/__/ces bskul zhing sngags kyi mthar/__kA ya wA ka tsit+ta sid+d+hi pha la hU~M zhes btags pa mang du bzlas/__oM bo d+hi tsit+ta kA ya wA ka tsit+ta ma hA sa ma ya hoH__zhes pas rig pa'i me tog dor/__yum gyi sman gyi pho brang bteg la slob dpon gyi spyi gtsug tu bkod/__sngags kyi mthar/__oM AHhU~M sarba pany+tsa a mr-i ta kA ya wA ka tsit+ta A yur sid+d+hi pha la a b+hi Shiny+tsa tu mAM/__zhes dbang blangs pas bdud rtsi bde ba chen po rdo rje sems dpa' yab yum lus dkyil gyi lha dang bcas pa rang la thim par bsam/__slob ma yod na/__hU~M/__rtog 'dul dam tshig bla na med/__/dngos grub kun gyi dbyig chen po/__/rdo rje sems dpa'i ye shes kyis/__/sku gsung thugs su dbang bskur ro/__/zhes dang*/__sngags kyi mthar kA ya wA ka tsit+ta a b+hi Shiny+tsa oM AH__zhes brjod cing gnas gsum reg__/a ho ma hA su kha hoHzhes rtogs pa brjod la/__badz+ra pra be sha ya phaT ces rgya dgrol/__sarba pany+tsa a mr-i ta a be sha ya AH__zhes brjod pas bdud rtsi'i dwangs ma dkar dmar mthing ba'i 'od kyi rnam pas rang la thim par bsam/__nang mchod dang sbyar la gzhung ltar sman mchod kyi rjes/__bdud rtsi snying po can gyi dbus/__/sangs rgyas kun gyi sku gsung thugs/__/yi ge gsum gyi rnam pa can/__/dam tshig phyag rgya gnyen pos blang*/__/sngags mthar kA ya sid+d+hi oM:__wA ka sid+d+hi AH__tsit+ta sid+d+hi hU~M:__zhes brjod cing gnas gsum du thig le byas la myang zhing slob ma la'ang sbyin/__de nas bsngo smon bkra shis sogs gzhung ltar byas pas grub bo/__/'di nyid sgrub pa po rang nyid kho nas spros med rgyang sgrub tu bya ba'i tshul yin la/_shin tu bsdu na khrol sgrub ma byas kyang rung*/__sgrub grogs gzhan yod na sgrub pa'i khog 'bubs rgyas bsdus gang rigs dang*/__khor yug gsung mi chad pa'i bzlas pa bya'o/__/de ltar bsgrubs pa'i dam rdzas kyi yon tan bsngags pa'ang rgyud las/__'thung na ngan song sgrib pa 'byang*/__/rtag bsten dngos grub mchog kyang 'grub/__/bzhi brgya rtsa bzhi'i nad sel zhing*/__/lha la rtag tu mchod byas na/__/bdag dang gnyis su med par 'gyur/__/mi mthun phyogs la gtor byas na/__/drag po gtum po'ang lhan ner 'gyur/__/gzhan yang dngos grub thams cad ni/__/ji ltar dmigs pa bzhin du 'grub/__/ces sogs rgya cher gsungs pa ltar shes par bya'o/__/rgyud dang grub pa'i man ngag don/__/byin rlabs snang bas phyes pa'i dgos/__/'gro kun mi mthun kun zhi zhing*/__/tshe dang ye shes rgyas par shog__/ces pa'ang kun mkhyen bla ma dgyes pa'i 'bangs mkhyen rtse'i lhas so/__/sarba mang+ga laM b+ha ba tu//__//